Diari Oficial de la Generalitat Valenciana


Sumari del DOGV 6175, del 30-12-2009 (2009/14026)

ORDE de 21 de desembre de 2009, de la Conselleria de Sanitat, per la qual es convoquen 4 beques per a la realització de pràctiques professionals en els departaments de salut de la Comunitat Valenciana per a l'exercici 2010/2011 i se n'aproven les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14676


Data del document
:   21-12-2009

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE de 21 de desembre de 2009, de la Conselleria de Sanitat, per la qual es convoquen 4 beques per a la realització de pràctiques professionals en els departaments de salut de la Comunitat Valenciana per a l'exercici 2010/2011 i se n'aproven les bases reguladores. [2009/14017]
Preàmbul
És la Comunitat Valenciana un territori a què tradicionalment arriba un elevat nombre de ciutadans estrangers, la qual cosa planteja un problema de comunicació entre els pacients estrangers i els treballadors sanitaris encarregats d'atendre'ls, i s'afigen a les barreres lingüístiques, les culturals.
La població estrangera ha crescut de manera exponencial en els últims anys, i ja el 16,85% dels ciutadans empadronats a la Comunitat Valenciana són estrangers i esta xifra arriba al 23,60% a la província d'Alacant. És a dir, que dels 5.029.061 habitants de la Comunitat Valenciana, 847.339 són estrangers, per la qual cosa la Comunitat Valenciana és la segona comunitat espanyola amb nombre més gran de ciutadans estrangers empadronats.
Entre esta població estrangera predominen els ciutadans comunitaris, un 54%/46%, d'on destaca que el Regne Unit és el principal origen, un 15,93%, seguit per Romania, un 15,12 per cent.
L'enteniment metge-pacient o treballador sanitari-pacient és fonamental per a tindre una assistència de qualitat. Un dels drets més importants del pacient és tindre la possibilitat de comprendre i ser comprés en una qüestió que li afecta la salut i la vida, en una situació molt sovint difícil, quan la falta de comprensió l'afecta especialment.
Els problemes de comunicació s'aguditzen en l'entorn hospitalari, especialment quan hom no té família que proporcione suport i companyia, cosa que dóna lloc a situacions d'aïllament poc desitjables. La diferència de cultura augmenta l'ansietat i el recel dels pacients en el postoperatori immediat, per la qual cosa els pacients incrementen els efectes secundaris a una intervenció, com el dolor o l'agitació. Per a facilitar l'accés a l'assistència sanitària fa falta eliminar les barreres lingüístiques i culturals.
El mediador intercultural és un pont entre dos cultures, un pont amb un punt de partida i un altre d'arribada. El mediador cultural, a més de tasques de traducció i interpretació, rep, acompanya i acull el pacient, intenta transmetre les seues necessitats i creences als treballadors de la institució, a fi d'aconseguir una millor comprensió entre les dos parts. No obstant, la consolidació d'esta figura passa pel desenvolupament progressiu d'una formació i una pràctica, en context i coordinació amb el personal sanitari.
Amb este fi, la Conselleria de Sanitat convoca la concessió de beques a llicenciats posseïdors de diploma de postgrau en mediació intercultural que realitzen pràctiques en els distints departaments de salut de la Comunitat Valenciana
L'aprovació de la Llei 38/2003, de 17 de novembre, General de Subvencions i el Reial Decret 887/2006, de 21 de juliol, pel qual s'aprova el reglament de la dita llei, fan necessària l'elaboració i publicació d'esta orde, respectant les noves exigències de les esmentades normes
Per això, després d'haver sol·licitat els informes preceptius, i en virtut de les facultats que em conferix l'article 28 de la Llei del Consell i l'article 47.11 del Text Refós de la Llei de la Hisenda Pública de la Generalitat Valenciana, i segons el que establix el Decret 132/2009, de 4 de setembre, pel qual es regula la concessió de beques,
ORDENE
Article 1. Objecte i àmbit d'aplicació
1. Constituïx l'objecte de la present orde convocar concurs públic per a la concessió de 4 beques per a la realització de pràctiques professionals en els següents departaments de salut de la Comunitat Valenciana: Departament de Salut de Castelló, Departament de Salut de València - la Fe, Departament de Salut de la Marina Baixa, Departament de Salut d'Alacant-Hospital General, i aprovar les bases reguladores per les quals es regix esta convocatòria.
2. La present orde s'aplicarà a la següent ajuda, que es regirà per les bases reguladores que figuren en l'annex I:
- Beques la finalitat de les quals és afavorir l'enteniment lingüístic i cultural amb els pacients de llengua romanesa, àrab, anglesa i alemanya, i els destinataris de les quals són llicenciats en traducció i interpretació o en filologia en les dites llengües, així com llicenciats en medicina, farmàcia psicologia, sociologia, periodisme o dret que posseïsquen a més certificat de nivell avançat d'una escola oficial d'idiomes en les esmentades llengües. En tots els casos ha de posseir-se diploma de postgrau en mediació intercultural en l'àmbit sanitari reconegut per una universitat, amb una duració mínima de 25 hores.
Article 2. Dotació i duració de les beques
L'ajuda regulada en la present orde es concedirà a càrrec de l'aplicació pressupostària 99.05.11.2227.146.91.8 codi línia comptable T6695000 dels pressupostos de la Generalitat. L'import global màxim de la dotació serà de quaranta-huit mil euros (48.000 euros).
La convocatòria de l'ajuda es tramitarà pel procediment anticipat, d'acord amb l'Orde de 26 de setembre de 1994, de la Conselleria d'Economia i Hisenda, per la qual cosa la concessió estarà condicionada a l'existència, en el pressupost de l'exercici següent, de crèdit suficient i adequat.
El període d'aprofitament de la beca començarà el dia indicat en la resolució de la present convocatòria, que no serà abans de l'1 de març del 2010, i tindrà una duració de dotze mesos, a comptar des del dia que s'hi indique. No obstant, tal període podrà prorrogar-se fins a dotze mesos més, dins dels límits previstos en la normativa i sempre que existisca consignació pressupostària adequada i suficient en els pressupostos de la Generalitat per als exercicis pressupostaris corresponents.
En cas de pròrroga de les beques, en el segon període s'aplicarà la quantia que corresponga d'acord amb la resolució de la conselleria competent en matèria d'Economia, Hisenda i Ocupació vigent en eixe període.
Article 3. Beneficiaris de les beques
1. Tenen la condició de beneficiaris de les beques previstes en la present orde els que reunisquen els requisits establits en l'annex I.
2. No tenen la condició de beneficiari de l'ajuda regulada en esta orde les persones en què concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions i en els articles 18 i concordants del Reial Decret 887/2006, de 21 de juliol, per la qual s'aprova el Reglament de la Llei General de Subvencions.
Article 4. Obligacions genèriques dels beneficiaris
1. A més de les obligacions específiques que per als beneficiaris de les beques s'establixen en l'annex I d'esta orde, es declaren amb caràcter general les següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de l'ajuda.
b) Justificar el compliment dels requisits i condicions, així com la realització del projecte o activitat i el compliment de la finalitat que determinen la concessió o aprofitament de l'ajuda.
c) Comunicar a l'òrgan concedent l'obtenció d'altres subvencions, ajudes, ingressos o recursos.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Les altres previstes en l'article 14 de la Llei 38/2003, de 17 de novembre, General de Subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb els articles 52 i següents de la Llei General de subvencions.
Article 5. Sol·licituds i documentació
1. Les sol·licituds per a l'obtenció de les beques regulades en la present orde es presentaran en el model normalitzat que està a disposició dels interessats en en el portal institucional de la Generalitat en Internet (www.gva.es) i acompanyades de la documentació indicada en les bases reguladores.
2. En el cas que els documents exigits que han d'acompanyar la sol·licitud de concessió de beques ja estigueren en poder de la Conselleria de Sanitat, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en què figuren i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en la present orde o no s'acompanye la documentació que d'acord amb l'orde resulte exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà a l'interessat per mitjà de publicació en la pàgina web de la Conselleria de Sanitat, Informació al Ciutadà http://www.san.gva.es (d'acord amb l'article 59.6. b de l'esmentada Llei 30/1992) perquè en un termini de 10 dies, esmene la falta o adjunte la documentació necessària amb indicació que si així no ho fera se'l tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i instrucció del procediments, segons les bases reguladores.
4. Així mateix, es pot requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, així com l'acreditació dels requisits a què es referix la documentació administrativa.
Article 6. Lloc i termini de presentació
1. Les persones interessades poden presentar les sol·licituds en el Registre General de la Conselleria de Sanitat en el carrer del Misser Mascó, 31 de València, així com en els Servicis Territorials de la mateixa conselleria sitis a Alacant (c/ Girona, 26. CP 03767), Castelló (c/ Hort dels Corders, 12. CP 12109), i València (Gran Via Ferran el Catòlic, 74. CP 46094), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 31 del Reial Decret 1.829/1999, de 31 de desembre, pel qual s'aprova el reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat a la Conselleria de Sanitat siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació la que aparega en l'entrada de registre de la Conselleria de Sanitat.
3. El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.
Article 7. Procediment de concessió
1. La concessió de les beques es realitzarà per mitjà del procediment de concurrència competitiva, de conformitat amb el que establix el Decret 132/2009, de 4 de setembre, del Consell, pel qual es regula la concessió de beques, d'acord amb els criteris de valoració fixats en les bases reguladores que figuren com a annex.
2. Es constituirà una comissió de valoració per a l'examen i valoració de les sol·licituds presentades. Esta comissió en tant que òrgan col·legiat, s'ajustarà en el seu funcionament al règim establit per als òrgans col·legiats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 8. Resolució de la concessió de les beques
1. Correspon al director gerent de l'Agència Valenciana de Salut dictar la resolució de la concessió de les distintes beques. Les resolucions administratives que s'adopten per delegació de conformitat amb l'article 13, de la Llei 30/1992, de 26 de novembre, indicaran expressament esta circumstància i es consideraran dictades per l'òrgan delegatori.
2. La resolució, que serà motivada es publicarà en el Diari Oficial de la Comunitat, d'acord amb el que establix l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener
3. El termini per a la resolució de les ajudes, serà el que s'establix en l'annex corresponent a les bases reguladores.
Article 9. Recursos
Contra les resolucions dictades en el procediment de concessió de subvenció, com que no exhaurix la via administrativa, es podrà interposar recurs d'alçada davant del conseller de Sanitat en el termini de d'un mes, si l'acte fora exprés, i si no ho fóra el termini serà de tres mesos i es comptarà per al sol·licitant i altres possibles interessats, a partir del dia següent d'aquell en què, d'acord amb la seua normativa específica, es produïsca els efectes del silenci administratiu, d'acord amb el que disposen els articles 114 i 115 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Article 10. Pèrdua de l'ajuda
1. L'incompliment pel beneficiari dels requisits i condicions que van donar lloc a l'atorgament de la beca, així com la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions i en els articles 91 i següents del Reial Decret 877/2006, de 21 de juliol, pel qual s'aprova el seu reglament, donarà lloc a la pèrdua del dret al cobrament total o parcial de la beca.
2. En tals casos, es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat. No obstant això, quedarà sense efecte la concessió de la beca, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la corresponent convocatòria.
Article 11. Reintegrament de l'ajuda
Per al reintegrament de l'ajuda s'aplicaran les normes contingudes en els articles 36 i 37 de la Llei 38/2003, de 17 de novembre, General de Subvencions, els articles 91 i següents del Reial Decret 877/2006, de 21 de juliol, pel qual s'aprova el seu reglament, així com en l'article 12 del Decret 132/2009, de 4 de setembre, del Consell, pel qual es regula la concessió de beques.
Article 12. Règim d'infraccions i sancions
El règim sancionador en la matèria regulada en la present orde serà l'establit en el títol IV de la Llei 38/2003, de 17 de novembre, General de Subvencions.
DISPOSICIÓ ADDICIONAL ÚNICA
Segons el que preveuen els articles 3.4 i 7.4 del Decret 147/2007, del Consell (DOCV núm. 5596, d'11.08.2007), esta convocatòria no ha de ser notificada a la Comissió Europea per no reunir els requisits de l'apartat 1 de l'article 87 del Tractat de la CE, ja que per la naturalesa de les ajudes i destinataris, no afecta els intercanvis comercials entre estats membres.
DISPOSICIONS FINALS
Primera
S'autoritza la directora general de Qualitat i Atenció al Pacient perquè, en l'àmbit de les seues competències, adopte les mesures i resolucions necessàries per al desplegament i execució d'esta orde.
Segona
Per a tot el que no regula esta orde, cal ajustar-se al que disposa el Decret 132/2009, de 4 de setembre, del Consell, pel qual es regula la concessió de beques, al Text Refós de la Llei de la Hisenda Pública de la Generalitat Valenciana i als preceptes bàsics de la Llei 38/2003, de 17 de novembre, General de Subvencions i del Reial Decret 877/2006, de 21 de juliol, pel qual s'aprova el reglament de la Llei 38/2003.
Tercera
La present orde entrarà en vigor l'endemà de la publicació en el Diari Oficial de la Comunitat Valenciana.
Quarta
Contra la present orde, que posa fi a la via administrativa, es pot interposar recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
València, 21 de desembre de 2009
El conseller de Sanitat,
MANUEL CERVERA TAULET
Annex I
Bases de l'ajuda destinada a beques per a la realització de pràctiques professionals en els departaments de salut de la Comunitat Valenciana
Primera. Objecte
Les beques tenen com a objecte la realització de pràctiques professionals en els següents Departaments de Salut de la Comunitat Valenciana: Departament de Salut de Castelló, Departament de Salut de València-la Fe, Departament de Salut de la Marina Baixa, Departament de Salut d'Alacant-Hospital General, per llicenciats en traducció i interpretació o en filologia en llengua romanesa, àrab, anglesa i alemanya, així com per llicenciats en medicina, farmàcia, psicologia, sociologia, periodisme o dret, que posseïsquen a més certificat de nivell avançat d'una escola oficial d'idiomes en les esmentades llengües i tots ells amb diploma de postgrau en mediació intercultural en l'àmbit sanitari reconegut per una universitat, amb una duració mínima de 25 hores.
Segona. Requisits dels beneficiaris
Els requisits que han de reunir els beneficiaris, abans de finalitzat el termini de presentació de sol·licituds, a més dels establits en l'article 14 del Decret 132/2009, de 4 de setembre, del Consell, pel qual es regula la concessió de beques, i els articles 11 i 13 de la Llei 38/2003, de 17 de novembre, General de Subvencions, són
- No ser major de 35 anys
- Estar en possessió de títol universitari superior en traducció i interpretació o en filologia en les llengües detallades en la base primera, i que no hagen transcorregut més de cinc anys des de la seua finalització, o estar en possessió de títol universitari superior en Medicina, Farmàcia, Psicologia, Sociologia, Periodisme o Dret i que no hagen transcorregut més de cinc anys des de la seua finalització i certificat de nivell avançat d'una escola oficial d'idiomes en les llengües detallades en la base primera.
- Posseir diploma de postgrau en mediació intercultural en l'àmbit sanitari reconegut per una universitat, amb un nombre d'hores acreditades igual o superior a 25 hores.
- Per a poder realitzar les pràctiques professionals:
1. En el Departament de Salut de Castelló és requisit indispensable acreditar anglés i romanés
2. En el Departament de Salut de València-la Fe és requisit indispensable acreditar anglés i àrab
3. En el Departament de Salut de la Marina Baixa és requisit indispensable acreditar anglés
4. En el Departament de Salut d'Alacant-Hospital General és requisit indispensable acreditar anglés
- No haver sigut beneficiari de beques de pràctiques professionals en la Generalitat per un període igual o superior a 36 mesos. Este límit temporal començarà a computar-se a partir del 9 de setembre de 2009.
- No patir malaltia o estar afectat per limitació física o psíquica que siga incompatible amb l'exercici de les funcions necessàries per a adquirir la formació que es pretén amb l'aprofitament de la beca.
- No tindre concedida qualsevol altra beca o ajuda, en els termes establits en el Decret 132/2009, de 4 de setembre, del Consell, pel qual es regula la concessió de beques.
- No trobar-se sotmés en les prohibicions per a obtindre la condició de beneficiari, establides en l'article 13 de la Llei 38/2003, General de Subvencions
Quant als ciutadans estrangers, hauran de complir el que disposa la Llei Orgànica 4/2000, d'11 de gener, i respecte als ciutadans de la Unió Europea, el que disposa el Reial Decret 240/2007, de 16 de febrer.
La titulació o certificat exigit ha de ser en llengua diferent de les oficials en el territori espanyol. I en cas de titulació expedida per una universitat estrangera haurà de presentar-se, perquè tinga validesa a Espanya, l'homologació del Ministeri d'Educació.
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desenvolupament de la referida Llei Orgànica
Tercera. Obligacions dels beneficiaris
A més de les obligacions establides en l'article 19 del Decret 132/2009, de 4 de setembre, del Consell, pel qual es regula la concessió de beques, les persones beneficiàries tenen les obligacions següents.
1. La condició de becari no implica cap vinculació laboral o administrativa amb l'Agència Valenciana de Salut i la seua concessió serà incompatible amb l'aprofitament d'altres beques, ajudes o treballs que suposen concurrència amb l'objecte i dedicació de la present o impedisca el compliment de les obligacions com a becari. La infracció d'esta regla deixarà sense efecte la beca adjudicada.
Quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca, d'acord amb la normativa aplicable.
2. El becari exercirà les activitats objecte d'esta convocatòria sota la supervisió del responsable SAIP del departament o si és el cas de l'hospital, que li ordenarà les activitats i delimitarà el nombre d'hores presencials, amb un horari màxim de 30 hores setmanals, durant el funcionament dels servicis perquè quede acreditada la seua assistència, actuarà com a tutor formatiu i avaluarà la seua activitat basant-se en la memòria que hauran de presentar els becaris sobre els coneixements i experiències obtinguts en les pràctiques en l'administració pública.
3. El becari s'identificarà com a mediador intercultural en pràctiques, portarà una targeta d'identificació en la solapa i es presentarà davant dels pacients i personal com a tal. Haurà d'aplicar-se amb tota diligència a les tasques que se li encomanen i guardar secret sobre les tasques durant l'estada i una vegada finalitzada esta.
4. La persona adjudicatària de la beca serà beneficiària d'una pòlissa d'assegurança per al cas d'accident individual, pel temps de duració de la beca, de conformitat amb el que disposa l'article 20.1.d) del Decret 132/2009, de 4 de setembre, del Consell, pel qual es regula la concessió de beques.
5. El director gerent de l'Agència Valenciana de Salut resoldrà les incidències que es produïsquen durant el període d'aprofitament de les beques i les deixarà sense efecte, amb audiència prèvia de l'interessat, en el cas que incomplisca, sense causa justificada, les condicions establides en la present convocatòria, quan no realitze l'activitat que va motivar-ne la concessió o deixe de reunir els requisits exigits. La negativa a desenvolupar les activitats en alguns dels departaments sol·licitats suposarà la renúncia automàtica a la beca
6. Davant de les incidències, renúncies, abandons o incompliments que deixen vacant la beca, es procedirà a cobrir-la segons l'orde establit en la borsa de reserva que resulte del procés de selecció.
7. Finalitzat el període d'aprofitament de la beca, prèvia presentació d'una memòria final de les actuacions realitzades en el mes següent a la finalització de la beca, s'estendrà el pertinent certificat d'aprofitament, assistència i aptitud de la beca per la Direcció General de Qualitat i Atenció al Pacient.
Quarta. Drets dels beneficiaris
En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en cas d'ingrés hospitalari prolongat es recuperarà amb posterioritat el temps de pràctiques interromput.
Quinta. Quantia i duració de les beques
Les beques estan dotades amb 1.000 euros bruts mensuals, import màxim de 12.000 € cada becari, i el global màxim de la convocatòria és de 48.000 euros, que es financen a càrrec de l'aplicació pressupostària 75.16.31.2686.269.37.4, codi línia comptable T6695000 dels Pressupostos de la Generalitat, segons el desglossament inicial
2010 2011 TOTAL
40.000 € 8.000 € 48.000-
L'import de la beca s'abonarà mensualment prèvia certificació de conformitat expedida per la Direcció General de Qualitat i Atenció al Pacient, i una vegada practicades les retencions legals corresponents
La convocatòria de l'ajuda es tramitarà pel procediment anticipat, d'acord amb l'Orde de 26 de setembre de 1994, de la Conselleria d'Economia i Hisenda, per la qual cosa la concessió estarà condicionada a l'existència, en el pressupost de l'exercici següent, de crèdit suficient i adequat.
El període d'aprofitament de la beca començarà el dia indicat en la resolució de la present convocatòria, i tindrà una duració de dotze mesos, a comptar del dia que s'hi indique, que en cap cas podrà ser anterior a l'1 de març del 2010. No obstant, tal període podrà prorrogar-se fins a dotze mesos més, dins dels límits previstos en la normativa vigent i sempre que hi haja consignació pressupostària adequada i suficient en els Pressupostos de la Generalitat per als corresponents exercicis pressupostaris.
En cas de pròrroga de les beques, en el segon període s'aplicarà la quantia que corresponga d'acord amb la resolució de la Conselleria competent en matèria d'Economia, Hisenda i Ocupació vigent en eixe període.
La no-incorporació del becari en la data assenyalada suposarà la renúncia a la beca concedida
Sexta. Sol·licituds i documentació
1. Les sol·licituds, presentades en l'imprés referit en l'article 5 de la present orde es dirigiran a la Direcció General de de Qualitat i Atenció al Pacient, carrer del Mister Mascó, núm. 31-33, 46671 - València, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
L'imprés de sol·licitud segons model normalitzat detallat en l'annex I, anirà acompanyat de la documentació que es relaciona, que s'acreditarà per mitjà d'original o còpia compulsada en el moment de presentació de les sol·licituds:
a) Fotocòpia del DNI, passaport o targeta de residència.
b) Currículum vitae, en el qual es faran constar les dades personals, data i lloc de naixement, domicili actual, telèfon i una foto de mida de carnet de l'aspirant, segons model que s'adjunta.
c) Fotocòpia del títol universitari superior o, si és el cas del document acreditatiu d'haver-ne abonat els drets d'expedició. En cas de titulació expedida per una universitat estrangera haurà de presentar-se, per a tindre validesa a Espanya, l'homologació del Ministeri d'Educació.
d) Certificat de nivell avançat en les llengües detallades en la base primera, expedit per una escola oficial d'idiomes, en el cas que no es posseïsca titulació en traducció i interpretació o en filologia.
e) Fotocòpia de diploma de postgrau en Mediació Intercultural en l'àmbit sanitari reconegut per una universitat i amb una duració mínima de 25 hores.
f) Fotocòpia de la certificació acadèmica personal.
g) Declaració jurada de no estar aprofitant cap altra beca, ajuda o activitat laboral regular.
h) Documentació acreditativa de trobar-se l'aspirant al corrent de les seues obligacions tributàries i amb la Seguretat Social, d'acord amb el que disposa l'article 22 de la Llei General de Subvencions, així com de tindre cobertura sanitària.
i) Declaració responsable acreditativa de no estar sotmés en les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions.
j) Declaració jurada de no haver sigut beneficiari de beques de pràctiques professionals en la Generalitat per un període d'igual o superior a 36 mesos en els termes establits en la base segona
k) Qualssevol altres documents que acrediten la possessió dels mèrits que s'al·leguen.
Els sol·licitants de les beques objecte de regulació d'esta orde accepten els acords que adopte la comissió de valoració així com els termes d'estes bases.
2. Finalitzat el termini de presentació de sol·licituds, es publicarà en el tauler d'anuncis de la Conselleria de Sanitat, sítia en el carrer Misser Mascó, 31-33 de València, així com en la pàgina web de la Conselleria, la relació provisional de sol·licituds admeses, admeses condicional i excloses amb indicació de les causes d'exclusió.
Sèptima. Ordenació i instrucció del procediment
L'òrgan encarregat de l'ordenació i instrucció del procediment serà la Direcció General de de Qualitat i Atenció al Pacient que, d'ofici, acordarà totes les actuacions necessàries per a la determinació, coneixement i comprovació de les dades per raó deles quals ha de pronunciar-se la resolució.
Octava. Valoració i proposta de resolució
1. La valoració de les sol·licituds presentades la farà una comissió de valoració, composta per la cap d'Àrea d'Atenció al Pacient, que actuarà com a presidenta, un tècnic superior del Servici de Coordinació de l'Atenció al Pacient que actuarà com a secretari, el cap de Servici de Coordinació de l'Atenció al Pacient, i el cap de Servici de Comunicació amb el Pacient, que actuaran com a vocals.
La dita comissió, atenent els criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent en el termini de 10 dies des de la finalització del procés de selecció, que contindrà una borsa de reserva prioritzada, en funció de la puntuació obtinguda, per a cobrir les vacants que pogueren produir-se, i podran donar preferència als aspirants que no hagen disfrutat anteriorment d'este tipus de beques en la Conselleria de Sanitat. Així mateix s'inclourà una relació dels aspirants les sol·licituds dels quals han sigut desestimades, amb indicació de les causes que han motivat la denegació.
La comissió pot proposar deixar deserta, totalment o parcialment l'adjudicació de les beques convocades.
2. La selecció del becari vindrà donada per la puntuació obtinguda per mitjà de l'aplicació del següent barem, de conformitat amb el que disposa l'Annex II del Decret 132/2009, de 4 de setembre, del Consell, per la qual es regula la concessió de beques:
a) Expedient acadèmic: la puntuació assignada a l'expedient acadèmic coincidirà amb la nota mitjana ponderada, fins a un màxim de 10 punts.
L'especialització acadèmica en matèries relacionades amb la convocatòria es valorarà entre 0 i 5 punts. Per especialització acadèmica s'entenen les assignatures relacionades amb la beca i es valorarà amb un màxim de 0,20 punts per assignatura.
b) Coneixements de valencià: fins a 1 punt, d'acord amb el barem següent:
Nivell oral: 0,25 punts.
Nivell elemental: 0,50 punts.
Nivell mitjà: 0,75 punts.
Nivell superior: 1 punt.
Només es valoraran els certificats expedits o homologats per la Junta Qualificadora de Coneixements de Valencià, i es puntua exclusivament el nivell acreditat més alt.
c) Coneixement d'idiomes de la Unió Europea: Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts, fins a un màxim de 2 punts.
d) Postgrau en mediació intercultural en l'àmbit sanitari: fins a 2 punts
- De 25 hores o més: 0,5 punts
- De 50 hores o més: 1 punt
- De 75 hores o més: 1'5 punts
- De 100 hores o més: 2 punts
- De 200 hores o més: 2'5 punts
e) Experiència professional relacionada directament amb l'objecte de la beca: fins a 2 punts, es computa 0,10 per cada mes complet treballat.
f) Coneixements d'altres idiomes no comunitaris: es valorarà cada nivell superat, amb 0,20 punts, fins a un màxim de 2 punts
g) Entrevista: fins a 7 punts, que versarà sobre els coneixements en les activitats que s'hagen de fer en la institució sanitària.
Davant d'igualtat de punts en la baremació es donarà preferència a les persones víctimes de la violència domèstica, degudament acreditada, basant-se en el que disposa la disposició addicional segona del Decret 132/2009, de 4 de setembre.
Novena
Obtinguda la puntuació provisional de tots els aspirants, s'exposarà la llista ordenada segons la puntuació, en el tauler d'anuncis de la Conselleria de Sanitat, sítia en el carrer Misser Mascó, 31-33 de València, així com en la pàgina web de la Conselleria (www.san.gva.es), durant 10 dies, per a la fase d'al·legacions. Les publicacions successives s'efectuaran en els mitjans esmentats.
Finalitzat el procés de selecció, la comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva constituïda pels aspirants que no resulten beneficiaris de les beques, prioritzada per orde de puntuació per a cobrir les vacants que puguen sorgir durant el període d'aprofitament. Així mateix s'inclourà una relació dels aspirants les sol·licituds dels quals han sigut desestimades, indicant les causes que han motivat la seua denegació.
Desena. Termini de resolució
1. La notificació de la resolució de la convocatòria prevista en esta orde tindrà lloc en el termini màxim de tres mesos a partir del dia següent al de la finalització del termini de presentació de sol·licituds.
El venciment del termini màxim sense haver-se notificat la resolució legitima als interessats per a entendre desestimada per silenci administratiu la sol·licitud de concessió de subvenció, de conformitat amb el que disposa l'article 25.5 de la Llei 38/2003, de 17 de novembre, General de Subvencions
2. La resolució de concessió es publicarà en el Diari Oficial de la Comunitat Valenciana i en el tauler d'anuncis de la Conselleria de Sanitat (c/ Misser Mascó, 31-33 València) de conformitat amb el que disposa l'article 9 del Decret 132/2009, de 4 de setembre, juntament amb la relació d'aspirants per orde de puntuació obtinguda. Esta relació es constituirà com a borsa de reserva per al cas de produir-se alguna renúncia o abandó.
3. La Direcció General de de Qualitat i Atenció al Pacient convocarà els adjudicataris per a la firma del corresponent document de notificació i acceptació, que ha d'efectuar-se en un termini no superior a 10 dies hàbils des de la data de la publicació de la resolució de concessió en el tauler d'anuncis de la Conselleria de Sanitat/Agència Valenciana de Salut (c/ Misser Mascó, 31 de València)